
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: S/6185-13/2016
Előterjesztés elkészítésének időpontja: 2016. november 10.
Előterjesztést készítette: dr. Tóth Krisztina jegyző

Előterjesztést véleményezi: PVB
Döntés módja: nyílt szavazás, egyszerű szótöbbség 
Mellékletek: -
E L Ő T E R J E S Z T É S

Sülysáp Város Önkormányzata Képviselő-testületének
2016. november 17-én tartandó munkaterv szerinti ülésére
10. napirendhez
Tárgy: Év végi jutalmazás az önkormányzati intézményeknél
Tisztelt Képviselő-testület!

Szerencsére önkormányzatunk jól teljesít, így az utóbbi években rendre lehetőségünk nyílt egy szerény jutalommal hozzájárulni az önkormányzati dolgozók és családjaik év végi ünnepi készülődéséhez.

Idén sem látok költségvetési okot arra, hogy ezt a hagyományt megszakítsuk, sőt úgy látom, hogy minden intézmény jelentős erőfeszítéseket tett az önkormányzati feladatok minél jobb minőségű ellátása érdekében, ezért indokoltnak látom a jutalmazást.
Tavaly – járulékok nélkül – 4.540.000 Ft került felosztásra a következők szerint:

1. intézményvezetők kerete: 
850.000 Ft
2. Sülysáp Város Önkormányzata: 
180.000 Ft
3. Sülysápi Polgármesteri Hivatal: 
1.080.000 Ft
4. Gólyahír Bölcsőde: 
300.000 Ft
5. Sülysápi Csicsergő Óvoda: 
1.000.000 Ft 
6. Központi Konyha: 
300.000 Ft
7. WAMKK: 
80.000 Ft
8. Dr. Gáspár István Humánszolgáltató Központ: 
50.000 Ft
9. TÁVÜSZ Kft.: 
700.000 Ft
Ezen felül a számomra állapított meg a Tisztelt Képviselő-testület a nettó béremnek megfelelő jutalmat.

Idén előre láthatólag nagyjából 6,5 millió Ft plusz járulékainak megfelelő bérmaradvány várható önkormányzati szinten, azonban ez természetesen nincs közvetlen összefüggésben a megállapítható jutalomkerettel.

A keretek megállapítása során ugyanakkor figyelembe kell venni, hogy a Dr. Gáspár István Humánszolgáltató Központ dolgozói létszáma az átszervezés következtében 3 főről 9 főre emelkedett, nőtt az önkormányzatnál foglalkoztatottak létszáma, hiszen működtetünk egy orvosi rendelőt, és a konyhára is vettünk fel új embert.

Kérem az előterjesztés megtárgyalását és a jutalomkeretek megállapítását.

.../2016. (XI. 17.) ÖKT határozati javaslat

Sülysáp Város Önkormányzatának Képviselő-testülete 

1./ az önkormányzati intézmények dolgozóinak év végi jutalmazására a következő kereteket biztosítja a 2016. évi költségvetés várható bérmaradványának terhére:

· intézményvezetők kerete: 
Ft

· Sülysáp Város Önkormányzata: 
Ft

· Sülysápi Polgármesteri Hivatal: 
Ft

· Gólyahír Bölcsőde: 
Ft

· Sülysápi Csicsergő Óvoda: 
Ft 

· WAMKK: 
Ft

· Dr. Gáspár István Humánszolgáltató Központ: 
Ft

· Központi Konyha: 
Ft

· TÁVÜSZ Kft.: 
Ft
2./ felkéri és felhatalmazza a polgármestert, a jegyzőt és az intézményvezetőket a szükséges intézkedések megtételére.

Határidő: 2016. december 16.
Felelős: polgármester, jegyző, intézményvezetők

Sülysáp, 2016. november 10.

Horinka László s.k. 

